ועדת הפנים ואיכות הסביבה, כנסת 16, פרוטוקול מספר 426, 2005-05-19 12:00

גאלב מג'אדלה: אני מתכבד לפתוח את ישיבת ועדת הפנים ואיכות הסביבה.

גאלב מג'אדלה: אנחנו מתכוונים לקיים דיון על תפקוד המשטרה בעת חסימת הכבישים על ידי מפגינים.

גאלב מג'אדלה: אתם בוודאי עדים לתרעומת, לתחושות הקשות, לזעם של האזרחים והנהגים על מה שנעשה בימים האחרונים כתוצאה מחסימת הכבישים.

גאלב מג'אדלה: אנחנו מצפים ממשטרת ישראל שתנקוט בצעדים, שתפעל בכל מיני דרכים ושיטות של מניעה וטיפול כדי למנוע סבל מהאזרחים.

גאלב מג'אדלה: בחזרה מהעבודה הביתה להיות חסום במשך שעה וחצי בכביש זה דבר שגורם סבל.

גאלב מג'אדלה: אני רוצה לשמוע מכם אם אנחנו נהיה עדים בשבועות הקרובים להתנהגות דומה, ומה אתם מתכוונים לעשות למען הציבור כדי לקיים את הסדר הציבורי ולהקל על הסבל של הציבור.

אבי בן-חמו: זה לגיטימי כל עוד האנשים עומדים בצומת כדי להביע מחאה ולא מהווים הפרעה לתנועה.

גאלב מג'אדלה: זה לגיטימי לחלוטין אם יש להם רשיון.

אבי בן-חמו: בכל אותם צמתים שהובא לידיעתנו שתהיינה חסימות, ובאלה שהערכנו שתהיינה חסימות אבל לא הובא לידיעתנו, הצבנו כוחות משטרה.

אבי בן-חמו: נפרסנו בפריסה מלאה בכמעט 98 צמתים בכל הארץ.

אבי בן-חמו: בכל אותם צמתים הוצבו כוחות.

אבי בן-חמו: בכל מקום שבו נחסמה הצומת התגובה היתה מיידית.

אבי בן-חמו: פינוי הצומת היה יחסית מהיר מאוד, כדי לאפשר לאנשים לא להיתקע בפקקים, וכדי שהתנועה תוכל לזרום.

אבי בן-חמו: היו לנו שניים או שלושה צמתים שבהם הייתה הצטברות גדולה מאוד של מפגינים.

אבי בן-חמו: שם הפינוי של הציר לקח זמן יותר ארוך.

אבי בן-חמו: חלק מהחסימה לא נובע דווקא מזה שיש מפגין על הציר שחוסם, אלא מזה שעם ישראל סקרן.

אבי בן-חמו: חלק מזדהה, חלק מתנגד, חלק רוצה להביע דעה.

אבי בן-חמו: זה גם מאט את התנועה.

אבי בן-חמו: גם מבחינת הפריסה של הכוחות, גם מבחינת הפריסה האווירית הגבנו מהר.

אבי בן-חמו: באותם מקומות שהגבנו, הגבנו די בנחישות, ביצענו מעצרים בהיקף שלא עשינו אף פעם.

אבי בן-חמו: הגענו לכמויות מעצרים גדולות של 414 עצורים.

אבי בן-חמו: עם העצורים האלה אנחנו מובילים את מיצוי הדין ככל שניתן, ככל שהחוק מאפשר לנו - אם זה הארכות מעצר, אם זה הגשת כתבי אישום תוך כדי מעצרם של האנשים.

אבי בן-חמו: אם בעבר נקטנו בסעיפי אישום שהם יותר סבירים, הפעם אנחנו על סעיפי אישום הרבה יותר חמורים, כמו סיכון נתיב תחבורה, הפרות סדר.

אבי בן-חמו: אני מקווה מאוד שהתוצרים של המבצע האחרון, שבו באמת הייתה כמות עצורים גדולה, יצמצמו מעט את התופעה.

אבי בן-חמו: אנחנו מדברים על פריסה בהיקף אדיר.

אבי בן-חמו: מול הפריסה הזאת יש עוד אלף ואחת משימות שצריך להתמודד איתן.

אבי בן-חמו: נושא הטרור עוד לא ירד מהפרק.

אבי בן-חמו: במבצע הזה הפעלנו קרוב ל3200 שוטרים.

אבי בן-חמו: זה פחות או יותר מה שהמשטרה עשתה מול הצפי שהיה באותו יום.

אבי בן-חמו: גם מנתונים של היחידות האוויריות, גם מהנתונים שהיו בשטח, למעט צומת סומך, כביש גהה והכניסה לירושלים שהיו בהם ריכוזים גדולים יותר של מפגינים, הפינוי היה מהיר והצמתים נפתחו מהר.

גאלב מג'אדלה: אולי תואיל בטובך לתת לנו יותר אינפורמציה לגבי העצורים, לגבי הגילאים.

אבי בן-חמו: עצרנו 414 עצורים, כשמתוכם 214 קטינים.

אבי בן-חמו: מרב הציבור או מרב המשתתפים במחאה הם תלמידים, בנות אולפנה, בתי ספר שלמים, ישיבות שלמות.

אבי בן-חמו: הוארך מעצרם של 205 עצורים.

אבי בן-חמו: שוחררו על ידי בית משפט 192 עצורים.

אבי בן-חמו: עררים על שחרור מעצר הגישו 20.

אבי בן-חמו: הוגשו גם 65 כתבי אישום.

גאלב מג'אדלה: איך אתם נערכים לימים הקרובים?

אבי בן-חמו: את השיטה או את המתכונת אנחנו לומדים כל הזמן.

אבי בן-חמו: אנחנו מכסים ככל שניתן בהיבט המודיעיני, בהיבט האיסופי.

אבי בן-חמו: אנחנו מנסים לאסוף מידעים על-מנת ולראות מה מתרחש ומה הולך להיות.

אבי בן-חמו: יש לנו כמה נושאים שאמורים להתרחש שבוע הבא.

אבי בן-חמו: אנחנו מציבים כוחות מולם.

אבי בן-חמו: חלק זה בתגובה ספונטנית.

אבי בן-חמו: אנחנו נפעיל יותר קטנועים ואופנועים.

אבי בן-חמו: יש להם יכולת ניידות יותר גבוהה מאשר לרכבים.

אבי בן-חמו: הגברנו את הכיסוי האוויר ואת הסריקות המוקדמות של היחידה האווירית.

אבי בן-חמו: אנחנו מאתרים כל יום ערימות של צמיגים בכל מיני צמתים שהכינו מוקדם יותר.

אבי בן-חמו: ב16 לחודש, עד שהתחילו המחאות, איתרנו 504 צמיגים בכל מיני צמתים שונים.

אבי בן-חמו: זאת הפעילות.

אבי בן-חמו: המבחן שלנו הוא לראות עד כמה צמצמנו את הזמן.

אבי בן-חמו: אף אחד לא מצפה מאיתנו למנוע את החסימה לחלוטין.

אבי בן-חמו: ההצלחה שלנו היא להגיב מהר, לפנות מהר את הצומת, ולשחרר מהר יותר את התנועה כדי שעם ישראל יוכל לנסוע.

אליעזר צדוק: ההיערכות לטפל באירועים מהסוג הזה לא התחילה אתמול וגם לא שלשום, אלא לפני מספר חודשים.

אליעזר צדוק: ההכנות הן בהרבה מישורים.

אליעזר צדוק: המישור הראשון הוא מישור מודיעיני.

אליעזר צדוק: במישור הזה ישנה אינפורמציה גלויה וסמויה.

אליעזר צדוק: היא מנותחת, היא מעודכנת, היא מקבלת אינפורמציה מגורמים נוספים שאנחנו בקשר איתם, היא משמשת בסיס להיערכות.

אליעזר צדוק: אותה אינפורמציה היא זאת שמנעה או זו שהביאה לגילויים של אותם מצבורי צמיגים טרם הבערתם.

אליעזר צדוק: אם מודיעין כזה לא היה קיים, המשמעות הייתה יכולה להיות הרבה יותר חמורה.

אליעזר צדוק: מבחינת ההיערכות של טרום מעשה.

אליעזר צדוק: זה לא פשוט לטפל בכמות כל כך גדולה של עצורים, כאשר חלקם הגדול מסרב להזדהות.

אליעזר צדוק: זה מהווה בעיה של טיפול, של שינוע, של הגשת כתבי אישום, של מעצרים וכדומה.

אליעזר צדוק: גם הדבר הזה נלקח בחשבון, וגם אליו נערכים.

אליעזר צדוק: פיתחנו בחודשים האחרונים תורה מסודרת של איך לתעד אירועים כאלה, כדי להפיק את מרב האינפורמציה, כדי לאפשר הגשת כתבי אישום ולאפשר זיהוים של המבצעים, למרות שהם עצמם מסרבים להזדהות.

אליעזר צדוק: כל הדברים האלה באו לידי ביטוי גם השבוע באירועים של יום ב' האחרון.

אליעזר צדוק: אנחנו גם מפיקים לקחים בצורה שוטפת מאירועים מהסוג הזה, כולל מה שיקרה בשבוע הבא בהפקת לקחים מרכזית שתיערך.

אליעזר צדוק: הדברים כל הזמן משתפרים.

אליעזר צדוק: כל פעם אנחנו מוצאים את עצמנו מוכנים טוב יותר, מגיבים טוב יותר.

אבי בן-חמו: אנחנו כרגע נמצאים בעיצומם של תחקירים, כשהשיא שלהם ביום שני בתחקיר ארצי עם השר ועם המפכ"ל.

אבי בן-חמו: כל התחקירים כרגע מתבצעים ברמת היחידות.

ליאור בר: ההיערכות שלנו היא היערכות של יום-יום.

ליאור בר: היא נותנת פתרונות לבעיות מיידיות שקורות בכבישים.

ליאור בר: אנחנו מטפלים כאשר שוברים רמזורים, כאשר מנתקים חשמל מעמודי תאורה וכו'.

ליאור בר: לזה אנחנו ערוכים.

גאלב מג'אדלה: היו לכם נזקים?

ליאור בר: לא.

עירית רחמני: היו לנו שני אירועים.

עירית רחמני: באירוע הראשון כביש מס' 1 היה חסום 45 דקות.

עירית רחמני: אירוע נוסף היה במחלף רוקח.

עירית רחמני: אצלנו המצב קצת יותר קל מאשר אצל מע"צ, כי יש לנו מערכת בקרה.

עירית רחמני: את האירועים אנחנו מזהים מיד במצלמות.

עירית רחמני: אנחנו בקשר ישיר עם המשטרה שמגיעה לשטח.

עירית רחמני: יש לנו את נושא האחזקה.

עירית רחמני: יש לנו סיורים שוטפים על הציר.

עירית רחמני: קרו מספר מקרים שגילינו מצבורי צמיגים שהיו מיועדים לשימוש של המפגינים.

עירית רחמני: גילינו אותם מוחבאים מתחת לגשרים, במקומות מסתור בצמוד לכביש.

עירית רחמני: פינינו אותם משם.

גאלב מג'אדלה: חלק מהעצורים היו קטינים.

גאלב מג'אדלה: האם חשבתם על האפשרות שמורים ומנהלים היו מאחורי ההתארגנות הזאת?

אבי בן-חמו: הנושא עלה לדיון.

אבי בן-חמו: אנחנו בוחנים גם את ההיבט הזה.

אבי בן-חמו: עלה גם הנושא שאותם צעירים שנפתחים נגדם תיקים לא יוכלו להתגייס לצה"ל.

אבי בן-חמו: היה דיון בנושא הזה.

גאלב מג'אדלה: זה שאתה מעניש את הנשלח זה מאוד חשוב, אבל מה לגבי השולח?

אבי בן-חמו: הנושא עלה לדיון.

אבי בן-חמו: אנחנו בוחנים את האחריות של מנהלי בתי הספר, את האחריות של המורים, את האחריות של חוק חינוך חובה.

גאלב מג'אדלה: מאיזה גיל מותר למשטרה לעצור ילדים?

23597: מגיל 12.

גאלב מג'אדלה: הייתי מבקש שתתנו לנו מסמך מסודר בתום החקירה והגשת כתבי האישום על כל ההליך, כי אנחנו רואים בחומרה רבה את העניין של שולחיהם של הילדים ומארגניהם.

אליעזר צדוק: במקרים רבים מדובר בהוריהם של הילדים.

גאלב מג'אדלה: במקרים רבים ראינו איך ההורים מעודדים, איך הם מביאים, איך הם מסייעים.

גאלב מג'אדלה: אנחנו מודאגים מהעניין, כי לא מדובר במבוגרים שיש להם דעה פוליטית, שהם שייכים למחנה זה או אחר שמותר להם להתארגן, אלא מדובר בילדים.

גאלב מג'אדלה: אנחנו רואים את זה בחומרה רבה.

גאלב מג'אדלה: אנחנו מודאגים מהתופעה הזאת ככל שמועד ההתנתקות מתקרב.

אבי בן-חמו: את נושא ההפגנות בצמתים אני מלווה מהסכמי אוסלו.

אבי בן-חמו: כמות המעצרים, הנחישות ללכת בעררים בבתי משפט באותם מקרים שבית משפט שחרר, הגשת כתבי אישום תוך כדי המעצר - כל ההליך הוא הרבה יותר נוקשה, הרבה יותר נחוש.

אבי בן-חמו: אנחנו מקווים שהוא ייתן תוצאות.

אבי בן-חמו: גם סעיפי האישום השתנו.

אבי בן-חמו: אנחנו הולכים על סעיפי אישום הרבה יותר חמורים.

אבי בן-חמו: אני מקווה שההליכים שאנחנו מובילים יתנו תוצאו.

אבי בן-חמו: לשפוך שמן ולזרוק נינג'ות ומסמרים שעושים פנצ'רים בצירים זאת עבירה מספיק חמורה כדי לפתוח תיק של סיכון נתיב תחבורה, שהעונש העומד לצידה הוא 20 שנה.

אבי בן-חמו: אנחנו מנסים להסביר להורים.

אבי בן-חמו: הם לא מבינים שהילדים האלה צוברים תיקים שאחר כך יעמדו להם לרועץ.

אבי בן-חמו: אני מקווה מאוד שהדברים האלה ישפיעו.

אבי בן-חמו: ההורים חשבו שאם הילד מפגין בצומת, אז יתנו לו ציון לשבח על כך שהוא היה מלוחמי המאבק.

אבי בן-חמו: החבר'ה לא מבינים את המשמעות של המעשים שהם עושים.

אבי בן-חמו: הם רואים בזה הבעת מחאה.

אבי בן-חמו: להביע מחאה זה דבר אחד, לשפוך שמן או לזרוק נינג'ות על ציר שיכול לסכן נוסעים בכביש זה כבר סיפור אחר לגמרי.

23597: המדיניות של החקירה והתביעה מתואמת עם פרקליטות המדינה, עם המשנה שי ניצן.

23597: המדיניות של הפרקליטות היא מדיניות מחמירה מאוד בכל הנושא של חסימת צירים.

23597: המדיניות הזאת יושמה באירועים האחרונים.

23597: מעולם לא קרה שעצרנו 414 עצורים ביום אחד.

23597: 17 איש שוחררו מהתחנה, השאר עברו לבית משפט.

23597: רוב הקטינים בירושלים שוחררו לאחר שהזדהו, אבל קטינה אחת, שזאת הפעם השנייה שלה, נעצרה ל- 3 ימים והוגש נגדה כתב אישום לשיפוט מהיר.